《家园》
金朝·周昂

五亩园连竹，三间屋向阳。气和春浩荡，心静日舒长。

花鸟成相识，琴书付两忘。陶然一尊酒，谁复记羲皇。

作者简介：（?—1211）真定人，字德卿。年二十四进士擢第。调南和主簿。有异政。拜监察御史。以诗得罪，废谪十余年。起为隆州都军，以边功召为三司官。大安三年，权行六部员外郎，从完颜承裕军御蒙古。易州陷落时死难。